stanford-oval/wikipedia huggingface dataset:
בינזו, שאאנשי
תושבים בולטים

ג'אנג זנגדאו - פקיד ממשלתי מתקופת צ'ינג המאוחרת.
תחבורה

כביש 312 הלאומי של סין
רכבת שיאן-פינגליאנג
הכביש המהיר G70 Fuzhou–Yinchuan
רכבת המהירה Yinchuan–Xi'an
הערות שוליים

↑  陕西省人民政府关于同意撤销彬县设立县级彬州市的批复. Shaanxi People's Government. אורכב מ-המקור ב-2018-07-10. נבדק ב-2018-08-01.
| --- | --- |
בקרת זהויות :  NLI: 987007550491005171  LCCN: n82003729  VIAF: 132539741   WorldCat (עם VIAF): 132539741 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בינזו, שאאנשי".
מפה הכוללת מחוז בן (מסומן כ-PIN-HSIEN (מוקף חומה)(邠縣 (1955
צדיקים שנכנסו בחייהם לגן עדן

וַיְהִי הֵמָּה הֹלְכִים הָלוֹךְ וְדַבֵּר וְהִנֵּה רֶכֶב אֵשׁ וְסוּסֵי אֵשׁ וַיַּפְרִדוּ בֵּין שְׁנֵיהֶם וַיַּעַל אֵלִיָּהוּ בַּסְּעָרָה הַשָּׁמָיִם (ספר מלכים ב', פרק ב', פסוק י"א)
צדיקים שנכנסו בחייהם לגן עדן היא אגדה מדרשית, המתארת מספר צדיקים שזכו להיכנס בעודם חיים לגן עדן. מספר האנשים המדויק תלוי בגרסאות השונות בספרות המדרשית, והוא נע בין שבעה לאחד עשר.
מקור

אגדה זו מופיעה במקורות שונים במדרשים, אך בשינויים במספרם ובזהותם של האישים הנמנים ברשימה.
במסכת כלה רבתי מופיע שמספרם של האנשים שזכו לכך הוא שבעה, אך בפירוט מופיעים שמונה:
שבעה נכנסו בחייהם לגן עדן... סרח בת אשר... ובתיה בת פרעה... חירם מלך צור... ועבד מלך הכושי... אליעזר עבד אברהם... ובן בנו של רבי יהודה הנשיא...  ורבי יהושע בן לוי... ויעבץ
ואילו במסכת דרך ארץ זוטא נאמר כי היו תשעה צדיקים ויש מוסיפים עשירי:
תשעה נכנסו בחייהם בגן עדן.
ואלו הן:
חנוך בן ירד, ואליהו, ומשיח בן דוד, ואליעזר עבד אברהם, וחירם מלך צור, ועבד מלך הכושי, ויעבץ בנו של רבי יהודה הנשיא, ובתיה בת פרעה, וסרח בת אשר.
ויש אומרים אף רבי יהושע בן לוי.
באוצר המדרשים נמנו שמותם של עשרה בני אדם שזכו להיכנס בחייהם לגן עדן:
עשרה צדיקים נכנסו בחייהם לגן עדן ואלו הן:
חנוך בן ירד, אליעזר עבד אברהם, בתיה בת פרעה, סרח בת אשר, אליהו הנביא, משיח בן דוד, חירם מלך צור, עבד מלך הכושי, יעבץ בן רבי, ויהושע בן לוי
ובספר "תולדות בן סירא" נמנו אחד עשר (על פי רשימה זו נכדו של רבי יהודה הנשיא ויעבץ נמנים כשתי דמויות שונות).
אזכורים נוספים נמצאים אף במקומות מאוחרים יותר, בספר בית אלוהים (ג כט) של הרב משה מטראני, ועוד.
זהותם

כאמור זהותם של אנשים אלו אינה מוסכמת בכל המקורות, אך בצירוף כל המקורות מוזכרים סך הכל כ-13 (או 14) אישים:
חנוך בן ירד
אליהו
משיח
אליעזר עבד אברהם
עתניאל בן קנז
חירם מלך צור
עבד מלך הכושי
יעבץ בנו (גרסת ילקוט שמעוני: בן בנו) של רבי יהודה הנשיא
בתיה בת פרעה
סרח בת אשר
רבי יהושע בן לוי
באוצר המדרשים במדרש "חופת אליהו" נזכרו שמותיהם של אנשים נוספים שזכו להיכנס בחייהם לגן עדן, אנשים אלו נזכרים בין היתר בין האנשים שמתו בעטיו של נחש:
בנימין בן יעקב
כלאב בן דוד
הסבר וטעם

במסכת כלה רבתי מלבד רשימה שמית, בחלק מהאישים נוסף מקור או טעם לכך שנכנסו בחייהם לגן עדן, כמו כן ישנם טעמים נוספים שמוזכרים בספרות חז"ל:
הסבר וטעם > חנוך

בתורה בחומש בראשית נאמר על חנוך ”וַיִּתְהַלֵּךְ חֲנוֹךְ אֶת הָאֱלֹהִים וְאֵינֶנּוּ כִּי לָקַח אֹתוֹ אֱלֹהִים.” (ספר בראשית, פרק ה', פסוק כ"ד). בראשונים העירו על כך שבחנוך, בשונה משאר האישים המוזכרים בפרקים הסמוכים, לא נכתבה מיתה; מאותה סיבה, נכתב בתרגום התורה המיוחס ליונתן כי חנוך עלה לשמים עוד בחייו והפך למלאך בשם מטטרון ("והא ליתוהי עם דיירי ארעא ארום אתנגיר וסליק לרקיעא במימר קדם ה' וקרא שמה מטטרון ספרא רבא"). אמנם יש בראשונים שכתבו הסברים אחרים על שינוי לשון זה.
הסבר וטעם > אליהו הנביא

סיפור עליית אליהו לשמים מופיע בספר מלכים ב', פרק ב' מפסוק ב':
אליהו הולך יחד עם אלישע תלמידו מבית אל ליריחו ומשם הם יורדים אל נהר הירדן אותו אליהו בוקע לשנים באדרתו. בכל תחנה אלישע פוגש קבוצה של בני נביאים (כנראה נביאים מתלמדים) שמודיעים לו שביום זה יילקח ממנו אדונו אליהו, אך הוא מחשה אותם. לאחר שאליהו ואלישע חוצים את הירדן אליהו שואל את תלמידו מה הוא מבקש שייתן לו לפני שהוא נלקח ממנו. אלישע מבקש "ויהי נא פי שנים ברוחך אלי", בקשה עליה אליהו עצמו אומר "הקשית לשאול". יש שמפרשים את בקשתו של אלישע כבקשה לקבל שני שלישים מרוחו של אליהו, אך יש שמפרשים בקשה זו כפשוטה ומצביעים על כך שבאלישע יש מספר כפול של ניסים מבסיפורי אליהו. אחרים פירשו שאלישע ביקש להיות ליורשו הבכיר וממשיך דרכו של מורו, ולקבל בירושתו הרוחנית "פי שניים", כמשפט הבכורה המקראי.
אליהו עולה לשמים במרכבות אש, ואלישע נשאר על הארץ וצועק אליו "אבי אבי רכב ישראל ופרשיו" - קריאה אותה יקרא גם יואש מלך ישראל על אלישע לפני מותו. מרכבות וסוסי אש נגלים לאלישע גם בסיפור המצור הארמי על דותן, ונראה שמדובר בדימוי לכוח אלוהי נסתר המגן על ישראל, כוח הקשור בנביאים.
הסבר וטעם > אליעזר עבד אברהם

בילקוט שמעוני מובא הטעם שזכה אליעזר עבד אברהם להיכנס בחייו לגן עדן:
"ותפול מעל הגמל: לפי שראתה ברוח הקדש שעתיד לצאת ממנו עשו הרשע, נזדעזעה ונעשית מוכת עץ ויצא ממנה דם בתולים. מיד אמר הקב"ה לגבריאל: רד ושמור את הדם שלא יסריח ולא יהיה בו מום. בא יצחק עליה ולא מצא לה בתולים, חשדה מאליעזר, אמר לה: בתולותיך היכן הן? אמרה לו: כשנפלתי מן הגמל נעשיתי מוכת עץ. אמר לה: שקר את מדברת, אלא אליעזר פגע ביך. ונשבעה לו שלא נגע בה. הלכו ומצאו העץ צבוע דם, מיד ידע יצחק שהיא טהורה. אמר הקב"ה: מה אעשה לעבד הזה שהיה חשוד? אמר למלאכי השרת: הכניסוהו חי בגן עדן, הוא אליעזר בן נמרוד.
הסבר וטעם > עבד מלך כושי

עֶבֶד מֶלֶךְ הַכּוּשִׁי היה אחד מעבדי המלך צדקיהו (לפי כמה מהפירושים), וזכה להיכנס בחייו לגן עדן, בעקבות המעשה המתואר בנביא בו הציל ממוות את ירמיהו הנביא:
בעקבות נבואות הפורענות שניבא ירמיהו הנביא על עם ישראל, ובפרט על יושבי ירושלים וממלכת יהודה, ניסה המלך יהויקים לאסור גם אותו, אך לא הצליח לתפסו. לאחר שמת יהויקים, החליף אותו במלכות צדקיהו, אשר ביקש מירמיהו שיתפלל לה' שיציל את הממלכה מהכשדים, הצרים על העיר. אולם ירמיהו ניבא שירושלים תיפול בידי הכשדים, אף שכרגע הם נטשו את המצור על מנת להילחם במצרים.
ירמיהו ניסה לצאת מירושלים לכיוון צפון אל ערי בנימין, ונתפש בידי שומרי העיר אשר חשדו כי הוא מרגל לטובת הכשדים. בתחילה הוא הושם במאסר ב"בית יהונתן הסופר", והמלך צדקיהו נענה לבקשתו להעבירו משם לחצר המטרה.
כאשר שרי ממלכת יהודה שמעו על נבואתו הקשה של ירמיהו, הם התלוננו לפני צדקיהו המלך, כי ירמיהו מרפה את ידי הלוחמים; ועל כן, המלך התיר להם לנהוג בירמיהו לפי רצונם.
השרים החליטו להשליך את ירמיהו אל בור טיט שנמצא בחצר המטרה. כאשר שמע זאת עבד מלך הכושי, הוא רץ אל המלך לומר לו שירמיהו הולך למות בשל היותו בבור. בתגובה צדקיהו אמר לעבד מלך למצוא 30 אנשים ולהעלות את ירמיהו מהבור.
כגמול על פעלו מתנבא ירמיהו על עבד-מלך הכושי :”וְהִצַּלְתִּיךָ בַיּוֹם הַהוּא נְאֻם ה' וְלֹא תִנָּתֵן בְּיַד הָאֲנָשִׁים אֲשֶׁר אַתָּה יָגוֹר מִפְּנֵיהֶם. כִּי מַלֵּט אֲמַלֶּטְךָ וּבַחֶרֶב לֹא תִפֹּל, וְהָיְתָה לְךָ נַפְשְׁךָ לְשָׁלָל כִּי בָטַחְתָּ בִּי נְאֻם ה'”
הסבר וטעם > עתניאל בן קנז

עתניאל היה בן שבט יהודה שיצא בראש קבוצה משבטו להילחם ולכבוש את ערי נחלתם מידי העם הכנעני. סיפורו מופיע בספר שופטים, פרק ג', פסוקים ט'–י"א.
כלב בן יפונה, אחי עתניאל, הכריז שהאדם שיצליח לכבוש את קריית ספר מידי הכנענים יקבל את בתו עכסה לאישה. עתניאל בן קנז אכן הצליח לכבוש את קריית ספר, ונשא את עכסה לאישה.
המקרא מספר, כי עתניאל הציל את בני ישראל מיד אויב קשה, והוא כושן רשעתים מלך ארם נהריים. לאחר מות יהושע בן נון, בני ישראל התרחקו מעבודת האל, ועבדו את מלך ארם נהריים במשך שמונה שנים. לאחר שסבלו מידו הקשה של המלך, פנו בני ישראל לעזרה, ועתניאל מונה לעשות את דבר ה'. הוא יצא למלחמה נגד כושן רשעתים, והצליח לנצח אותו: ”ותעז ידו על כושן רשעתים, ותשקוט הארץ ארבעים שנה.”
הסבר וטעם > רבי יהושע בן לוי

בנוסף למדרשים שבהם נזכר רבי יהושע בן לוי שיהיה מאותם שנכנסו לגן עדן בחייהם, כך מובא אף בסיפור המובא בתלמוד בבלי מסכת כתובות:
על פי הסיפור, כשהגיע זמנו של רבי יהושע בן לוי למות, הורו למלאך המוות לעשות את רצונו, בזכות צדיקותו. נגלה מלאך המוות בפני ריב"ל. אמר לו ריב"ל: הראה לי את מקומי בגן עדן. הסכים לכך מלאך המוות. בדרכם אמר לו ריב"ל: תן לי את סכינך, שבאמצעותו אתה ממית, כדי שלא תפחיד אותי בדרך. נתן לו מלאך המוות את סכינו. כאשר הגיעו לגן עדן הרים מלאך המוות את ריב"ל כדי להראות לו את מקומו, קפץ ריב"ל ונכנס לגן עדן. תפס אותו מלאך המוות בכנף בגדו, להחזירו. אמר לו ריב"ל: בשבועה, אינני בא אליך. אמר הקב"ה: אם אי פעם בחייו הפר שבועתו, שיחזור. כיוון שמעולם לא הפר שבועתו, נשאר ריב"ל בגן עדן. אמר לו מלאך המוות: החזר לי את סכיני, ולא החזיר (כדי שמלאך המוות לא ימית יותר). יצאה בת קול ואמרה: תן לו אותה, שהיא נחוצה לבריות.
לאחר הגרסה התלמודית זכה סיפור זה לעוד גרסאות רבות, המוסיפות עליו פרטים.
הסבר וטעם > סרח בת אשר

במסכת כלה רבתי נכתב כי בשכר שבישרה ליעקב כי יוסף עודו חי במצרים. ובמסכת כלה למדו כן מהפסוק "אנכי שלומי אמוני ישראל" שהוא מדברי סרח, שאמרה 'אני שהשלמתי מנין הנכנסים לגן עדן'.
הסבר וטעם > בתיה בת פרעה

במסכת כלה רבתי נזכר כי זכתה כך בזכות זה שהצילה את משה ממיתה בשעה שמשתה אותו מהיאור.
הסבר וטעם > חירם מלך צור

הגרסה במסכת כלה רבתי היא 'חירם מלך צור'. ואף כתבו שהטעם שזכה לכך הוא בשכר שבנה משכן כמשה, על פי הנאמר במלכים א' ז' מ"ה ”וְאֵת כָּל הַכֵּלִים האהל [הָאֵלֶּה] אֲשֶׁר עָשָׂה חִירָם לַמֶּלֶךְ שְׁלֹמֹה” מאי 'אהל' - זה אהל מועד, וכעין זה בתרגום יונתן.
יש שהעירו שעל פי המבואר שם בפסוקים, חירם זה לא היה מלך צור אלא אדם בשם חירם משבט נפתלי, אמנם יש שכתבו ליישב שאכן חירם מלך צור שלחו כמבואר בספר דברי הימים.
אך יש שהעירו עוד שחירם מלך צור היה מלך רשע, ועל כן כתבו להגיה 'חירם מצור'.
לפי תולדות בן סירא נוסח א', כאשר עלה חירם לגן עדן התגאה בכך ולכן גורש משם לגיהנום כעבור 400 שנה, אחרי שחרב בית המקדש. לפי נוסח ב', שהה בגן עדן אלף שנה ואז התגאה והוצא ונמסר לגיהנום.
הסבר וטעם > יעבץ

בחלק מהמקורות הגרסה היא יעבץ בן בנו של יהודה הנשיא או יעבץ בן רבי, ובחלק מהן הגרסה היא "יעבץ, ובן בנו של יהודה הנשיא". יש גם מי שגרס "יעבץ מבני בניו של יהודה" וכפי שמוזכר בדברי הימים.
בתרבות

רשימה זו של עשרת האנשים שנכנסו בחייהם לגן עדן, התפרסמה בתרבות הישראלית הפופולרית בעיקר בשל אזכורה בסרט "חגיגה בסנוקר". בסצנה בוחן הרב את גבריאל (המתחזה לעזריאל, שרוצה לשאת את בתו של הרב): "מי הם עשרת הצדיקים אשר הובטח להם עוד בחיים להיכנס לגן עדן?". גבריאל אינו יודע את התשובה, אך בהמשך מגיע עזריאל האמיתי ומפגין את בקיאותו כשהוא מצטט את הרשימה במלואה.
הערות שוליים

↑  נוסח א ונוסח ב
↑  תלמוד בבלי, מסכת כתובות, דף ע"ז, עמוד ב'
↑  רלה קושלובסקי, "ריב"ל ומלאך המוות", בתוך: יואב אלשטיין, אבידב ליפסקר ורלה קושלבסקי, אנציקלופדיה של הסיפור היהודי: סיפור עוקב סיפור, כרך ב', רמת-גן: הוצאת אוניברסיטת בר-אילן, תשס"ט, עמ' 277-261.
↑  ספר דברי הימים ב', פרק ב', פסוק י"ב
↑  ראו למשל בספר חכמה לשלמה, וכן הגיה רבי מתתיהו שטראשון בספרו מבחר כתבים, פרק 'חירם ויעבץ שנכנסו לגן עדן'.
↑
↑
↑  ספר דברי הימים א', פרק ד', פסוקים ט'–י'.
משלחת מס' 54 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 54 (באנגלית: Expedition 54) הייתה משלחת לתחנת החלל הבין-לאומית שפעלה מ-14 בדצמבר 2017 ועד ל-27 בפברואר 2018. מפקד המשלחת היה אלכסנדר מיסורקין מרוסיה. המשלחת פעלה במשך 76 ימים.
במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
הרכב המשלחת

| שם | תפקיד | חללית הגעה | 14> 12.2017–19.12.2017 | 14> 12.2017–27.02.2018 | חללית חזרה | הערות |
| --- | --- | --- | --- | --- | --- | --- |
| רוסיה אלכסנדר מיסורקין | מפקד המשלחת | סויוז MS-06 |  |  | סויוז MS-06 | חבר משלחת מס' 53 ו-54, מפקד טיסה "סויוז MS-06" |
| ארצות הברית מארק ואנדה חיי(אנ') | מהנדס טיסה | סויוז MS-06 |  |  | סויוז MS-06 | חבר משלחת מס' 53 ו-54, מפקד טיסה "סויוז MS-06" |
| ארצות הברית ג'וזף אקבה | מהנדס טיסה | סויוז MS-06 |  |  | סויוז MS-06 | חבר משלחת מס' 53 ו-54, מפקד טיסה "סויוז MS-06" |
| רוסיה אנטון שקאפלרוב | מהנדס טיסה | סויוז MS-07 |  |  | סויוז MS-07 | חבר משלחת מס' 54 ו-55, מפקד טיסה "סויוז MS-07" |
| ארצות הברית סקוט טינגל(אנ') | מהנדס טיסה | סויוז MS-07 |  |  | סויוז MS-07 | חבר משלחת מס' 54 ו-55 |
| יפן נוריסיגה קנאי(אנ') | מהנדס טיסה | סויוז MS-07 |  |  | סויוז MS-07 | חבר משלחת מס' 54 ו-55 |
פעילות המשלחת

פעילות המשלחת החלה ב-14 בדצמבר 2017 עם עזיבת חללית סויוז MS-05 בה היה חלק של משלחת מס' 53. באותה עת בתחנת החלל נותרו 3 אנשי צוות.
במהלך פעילות המשלחת לתחנת החלל הייתה מחוברת חללית אספקה פרוגרס MS-07 שהגיע ב-16 באוקטובר והתחברה למודול "פירס" עם 2,549 ק"ג אספקה. החללית הייתה מחוברת עד למרץ 2018.
ב-17 בדצמבר הגיעהה חללית מטען דרגון C108 במשימה "SpaceX CRS-13". היא נלכדה על ידי זרוע רובוטי קנדארם2 וחוברה למודול "הרמוני". עם החללית הגיעו 2,205 ק"ג אספקה. החללית התנתקה מתחנת החלל ב-13 בינואר 2018. היא החזירה לכדור הארץ 1,850 ק"ג של מסמכים וציוד שכבר לא היה נחוץ. כעבור כמה שעות היא נחתה בהצלחה.
ב-19 בדצמבר למודול "ראסווט" התחברה חללית "סויוז MS-07" וצוות המשלחת גדל ל-6 אנשים.
ב-28 בדצמבר מתחנת החלל התנתקה חללית מטען פרוגרס MS-06 שהגיע ב-14 ביוני והתחברה למודול "זבזדה" עם 2,400 ק"ג אספקה.
ב-23 בינואר 2018 טינגל וואנדה חיי ביצעו פעילות חוץ-רכבית שנמשכה כ-7.5 שעות. במהלך הפעילות בוצעו פעולות תחזוקה בזרוע רובוטי קנדארם2.
ב-2 בפברואר מיסורקין ושקאפלרוב ביצעו פעילות חוץ-רכבית שנמשכה כ-9 שעות. במהלך הפעילות בוצעו פעולות תחזוקה והותקן ציוד תקשורת חדש בחלק החיצוני של מודול "זבזדה".
ב-15 בפברואר הגיעה חללית מטען פרוגרס MS-08 והתחברה למודול "זבזדה" עם 2,836 ק"ג אספקה. החללית הייתה מחוברת עד לאוגוסט 2018.
ב-16 בפברואר ואנדה חיי וקנאי ביצעו פעילות חוץ-רכבית שנמשכה כ-6 שעות. במהלך הפעילות בוצעו פעולות תחזוקה בזרוע רובוטי קנדארם2.
חברי המשלחת ביצעו מספר רב של ניסויים מדעים בתחומים שונים.
ב-27 בפברואר מיסורקין, ואנדה חיי ואקבה נכנסו לחללית "סויוז MS-06" וחזרו לכדור הארץ.  אחריות על תחנת החלל הבין-לאומית עברה למשלחת מס' 55 לתחנת החלל הבין-לאומית.
דרדע'יא

| --- | --- |
 מדינה:  לבנון לבנון
 מחוז:  דרום לבנון
 נפה:  צור
 קואורדינטות:  33°16′50″N 35°22′25″E﻿ / ﻿33.280555555556°N 35.373611111111°E﻿ / 33.280555555556; 35.373611111111 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןדרדע'יא(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןדרדע'יא  he tabBackground:;tabBorder:#aaa;defaultTab:0;
 
דֶרְדְעַ֫'יַּא (בערבית: دردغيا) הוא כפר לבנוני נוצרי קטן בנפת צור שבמחוז דרום לבנון. הכפר נמצא בשכנות וממערב לארזון ובמרחק של כ-20 ק"מ מזרחית לעיר צור, בגובה של כ-380 מ' מעל פני הים.
אטימולוגיה

יש כמה סברות באשר למשמעות חלקו הראשון של השם - דר: במשמעות "עיגול" (כגון: אסם), או "בית" (دإر), או דר כשיבוש של "מנזר" (دير). החלק השני, דע'יא, יכול להיות במשמעות של "טהור", "נקי" וכן "שמחה".
היסטוריה

על פי תושבי הכפר, מדובר בכפר נוצרי עתיק יומין, אך אין מידע קונקרטי וסימוכין באשר לתקופה או לנסיבות הקמת הכפר.
בתקופת הצלבנים, עברה ביישוב דרך סלולה למרכבות, שקישרה בין צור לבניאס ושרידים ממנה נותרו עד היום.
בפברואר 2004 החליט משרד הפנים הלבנוני להעניק לכפר מעמד של כפר עצמאי.
במלחמת לבנון השנייה נהרס חלק גדול מהבתים העתיקים של הכפר. אחת המשפחות העשירות בכפר, משפחת סמעאן, מימנה את הבנייה מחדש והשיפוץ, כנגד התחייבות בעלי הבתים שלא למכור אותם לזרים.
אוכלוסייה

ב-1987 חיו בכפר כ-950 איש. בשנת 2014 היו בכפר 915 בוגרים, בעלי זכות בחירה לפרלמנט הלבנוני.
רוב האוכלוסייה נוצרית, ומיעוטם של התושבים - שיעים.
אדמה וחקלאות

שטח הכפר הוא כ-3,750 דונם והגידולים העיקריים הם זיתים, טבק ודגנים.
הערות שוליים

1 2 3  لشيخ سليمان ظاهر, معجم قرى جبل عامل - ج ١, مؤسسة الإمام الصادق, עמ' 296
↑  انشاء بلدية في بلدة دردغيا قضاء صور-محافظة لبنان الجنوبي, الجامعة اللبنانية, ‏26 פברואר 2004
↑  آمال خليل, آل سمعان يعيدون دردغيا إلى الحياة, אל-אח'באר, 13 בספטמבר 2018
↑  بلدة دردغيا - DerdGhaiya, lub-anan.com, ‏2014
↑  بلال قشمر, دردغيا أيقونة قرى قضاء صور ورمز للعيش المشترك, addiyar.com, 7 באפריל 2016
שרנה

| --- | --- |

 מדינה:  אפגניסטן אפגניסטן
 מחוז:  פכתיכא
 שטח:  486.5 קמ"ר
 גובה:  2,200 מטרים
 אוכלוסייה:  ‏
  ‑ בעיר:  64,774 (21 בספטמבר 2020)
  ‑ צפיפות:  133.1 נפש לקמ"ר (21 בספטמבר 2020)
 קואורדינטות:  33°10′19″N 68°47′11″E﻿ / ﻿33.171944444444°N 68.786388888889°E﻿ / 33.171944444444; 68.786388888889 
 אזור זמן:  UTC +4:30
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןשרנה(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןשרנה  he tabBackground:;tabBorder:#aaa;defaultTab:0;
 
שרנה (בפשטו: ښرنه; בפרסית: شَرَن - שרן) היא עיר בדרום-מזרח אפגניסטן ובירת מחוז פכתיכא. העיר שוכנת באזור של השבט הפשטוני הסולימאנח'ל, בגובה 2,200 מטר מעל פני הים וכ-160 ק"מ דרום-מערבית לבירה קאבול. על פי תחזית רשמית לתאריך 21 בספטמבר 2020, התגוררו בעיר 64,774 בני אדם.
ב-14 באוגוסט 2021, שרנה נכבשה על ידי הטליבאן והפכה לבירת המחוז העשרים שנפלה לידי הטליבאן, כחלק מהשתלטות הטליבאן מחדש על אפגניסטן.
מזג אוויר

בשל האקלים הערבתי האזורי, מזג האוויר בשרנה מתאפיין באקלים צחיח למחצה בהתאם לשיטת קפן. הטמפרטורה הממוצעת בשרנה היא 10.8 מעלות צלזיוס, וממוצע המשקעים השנתי הוא 265 מ"מ.
ספטמבר הוא החודש היבש ביותר עם 1 מ"מ של גשם, בעוד שבחודש מרץ, החודש הגשום ביותר, כמות המשקעים הממוצעת עומדת על 54 מ"מ.
יולי הוא החודש החם ביותר בשנה עם טמפרטורה ממוצעת של 23.6 מעלות צלזיוס. בחודש הקר ביותר (ינואר), הטמפרטורה הממוצעת היא -4.5 מעלות צלזיוס.
שימוש בקרקע

מרבית שטחה של שרנה (73%) מורכב מאדמה עקרה ומשטחים חקלאיים.
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  Taliban capture key northern city, approach Afghan capital | AP News, apnews.com
↑  "State of Afghan Cities report 2015 (Volume-II) | UN-Habitat". unhabitat.org. נבדק ב-2021-08-21.
| --- | --- |
בקרת זהויות :  LCCN: n2012029446  VIAF: 249995255   WorldCat (עם VIAF): 249995255 
ערך זה הוא קצרמרבנושא אפגניסטן ובנושא יישובים באסיה. אתם מוזמנים לתרום לוויקיפדיה ו.
טקס פרס אמי לבידור בפריים טיים ה-70

| --- | --- |

 תאריך:  17 בספטמבר 2018 (הטקס המרכזי)  8-9 בספטמבר 2018 (טקס האמי האומנותי (אנ'))
 מיקום:  תיאטרון מיקרוסופט (אנ') שבלוס אנג'לס, קליפורניה
 מנחים:  מייקל צ'ה (אנ'), קולין ג'וסט
 מפיק:  איאן סטוארט, לורן מייקלס
 במאי:  האמיש המילטון (אנ')
 רשת שידור:  NBC
 רייטינג:  10.2 מיליון צופים
 זכייה במספר הפרסים הרב:  "גברת מייזל המופלאה" (5)
 מספר המועמדויות הרב:  "הרצח של ורסצ'ה: סיפור פשע אמריקאי" (9)
 www.emmys.com
 →69 71←
טקס פרס אמי לבידור בפריים טיים ה-70 (באנגלית: 70th Primetime Emmy Awards) להענקת פרס אמי של האקדמיה האמריקאית לטלוויזיה, אומנויות ומדעים (אנ') (ATAS) למיטב תוכני הטלוויזיה ששודרו בשעות הפריים טיים של שנת 2018 נערך בתיאטרון מיקרוסופט שבלוס אנג'לס, קליפורניה, ב-17 בספטמבר 2018 באירוחה של רשת NBC.
טקס זה היה בעל הרייטינג הנמוך בהיסטוריה עד לאותה שנה של פרס אמי, עם רק 10.2 מיליון צופים בטקס המרכזי, ירידה של כ-10.5% מהרייטינג של טקס פרס אמי לבידור בפריים טיים ה-69 שנערך ב-2017.
טקס פרס אמי האומנותי לבידור בפריים טיים ה-70, המשלים לטקס זה, נערך בין ה-8 ל-9 בספטמבר.
זכיות ומועמדויות > תוכניות

| סדרת הקומדיה הטובה ביותר | סדרת הדרמה הטובה ביותר | מיני-סדרה הטובה ביותר |
| --- | --- | --- |
|  גברת מייזל המופלאה – פריים וידאו GLOW – נטפליקס  אטלנטה – FX  בארי – HBO  עמק הסיליקון – HBO  קימי שמידט – נטפליקס  שחור-כזה – ABC  תרגיע – HBO |  משחקי הכס – HBO דברים מוזרים – נטפליקס  האמריקאים – FX  החיים עצמם – NBC  הכתר – נטפליקס  סיפורה של שפחה – הולו  וסטוורלד – HBO |  הרצח של ורסצ'ה: סיפור פשע אמריקאי – FX רצח אופי – TNT  גאון – ערוץ נשיונל ג'יאוגרפיק  חסרי אלוהים (אנ') – נטפליקס  פטריק מלרוז (אנ') – שואוטיים |
| תוכנית האירוח הטובה ביותר | תוכנית המערכונים הטובה ביותר | תוכנית המציאות-תחרות הטובה ביותר |
|  "השבוע שעבר עם ג'ון אוליבר – HBO ג'ימי קימל לייב (אנ') – ABC  הדיילי שואו עם טרבור נואה – קומדי סנטרל  לייט שואו עם ג'יימס קורדן (אנ') – CBS  לייט שואו עם סטיבן קולבר – CBS  פול פרונטל עם סמנת'ה בי – TBS |  "סאטרדיי נייט לייב – NBC אני אוהבת אותך אמריקה עם שרה סילברמן (אנ') – הולו  בבית עם איימי סדריס (אנ') – TruTV (אנ')  היסטוריה שיכורה (אנ') – קומדי סנטרל  המופע של טרייסי אולמן (אנ') – HBO  פורטלנדיה – IFC (אנ') |  המרוץ לדראג של רו פול – VH1 The Voice – NBC  אתגר הנינג'ה – CBS  המירוץ למיליון – CBS  טופ שף (אנ') – בראבו  פרויקט מסלול – Lifetime |
זכיות ומועמדויות > משחק > שחקנים ראשיים

| השחקן הראשי הטוב ביותר בסדרת קומדיה | השחקנית הראשית הטובה ביותר בסדרת קומדיה |
| --- | --- |
 ביל היידר בתפקיד בארי ברקמן / בארי בלוק בסדרה בארי (פרק: "פרק שבע: רועש, מהיר וממשיך") – HBO אנתוני אנדרסון בתפקיד אנדרה "דרה" ג'ונסון בסדרה שחור-כזה (פרק: "חזור להתחלה (אסוף 200 שקל)") – ABC  טד דנסון בתפקיד מייקל בסדרה המקום הטוב (פרק: "Dance Dance Resolution") – NBC  לארי דייוויד בתפקיד לארי דייוויד בסדרה תרגיע (פרק: "פאתווה!") – HBO  דונלד גלובר בתפקיד ארנסט "ארן" מארקס / טדי פרקינס בסדרה אטלנטה (פרק: "טדי פרקינס") – FX  ויליאם ה. מייסי בתפקיד פרנק גלגר בסדרה חסרי בושה (פרק: "סהרורי") – שואוטיים:  רייצ'ל ברוסנהאן בתפקיד מרים "מידג'" מייזל בסדרה גברת מייזל המופלאה (פרק: "תודה ולילה טוב") – פריים וידאו איסה ריי בתפקיד איסה די בסדרה לא בטוחה (פרק: "ממש גדולה") – HBO  אליסון ג'ני בתפקיד בוני פלאנקט בסדרה מומי (פרק: "קונפטי טלפון ודינגל קטן") – CBS  טרייסי אליס רוס (אנ') בתפקיד ד"ר ריינבו "בו" ג'ונסון בסדרה שחור-כזה (פרק: "זקן השבט. חלאה.") – ABC  לילי טומלין בתפקיד פרנקי ברגסטין בסדרה גרייס ופרנקי (פרק: "הבית") – נטפליקס  פמלה אדלון בתפקיד סם פוקס בסדרה דברים טובים יותר (פרק: "הספד") – FX
השחקן הראשי הטוב ביותר בסדרת דרמה: השחקנית הראשית הטובה ביותר בסדרת דרמה
 מת'יו ריס בתפקיד פיליפ ג'נינגס בסדרה האמריקאים (פרק: "התחלה") – FX אד האריס בתפקיד האיש בשחור / ויליאם בסדרה וסטוורלד (פרק: "נקודה נעלמת") – HBO  ג'ייסון בייטמן בתפקיד מרטין "מארטי" בירד בסדרה אוזרק (פרק: "המחיר") – נטפליקס  ג'פרי רייט בתפקיד ברנרד לואו בסדרה וסטוורלד (פרק: "הנוסע") – HBO  מיילו ונטימיליה בתפקיד ג'ק פירסון בסדרה החיים עצמם (פרק: "המכונית") – NBC  סטרלינג קיי בראון בתפקיד רנדל פירסון בסדרה החיים עצמם (פרק: "משפר שלוש") – NBC:  קלייר פוי בתפקיד המלכה אליזבת השנייה בסדרה הכתר (פרק: "גברת קנדי היקרה") – נטפליקס אוון רייצ'ל ווד בתפקיד דולורס אברנאת'י בסדרה ווסטוורלד (פרק: "איחוד") – HBO  אליזבת מוס בתפקיד ג'ון אוסבורן / שלפרד בסדרה סיפורה של שפחה (פרק: "הטקס האחרון") – הולו  טטיאנה מסלני בתפקיד דמויות שונות בסדרה אורפן בלאק (פרק: "כדי לתקן את עוולות הרבים") – BBC America (אנ')  סנדרה או בתפקיד איב פולאסטרי בסדרה להרוג את איב (פרק: "יש לי קטע עם תאי שירותים") – BBC America  קרי ראסל בתפקיד אליזבת ג'נינגס בסדרה האמריקאים (פרק: "הפיסגה") – FX
השחקן הראשי הטוב ביותר במיני-סדרה או בסרט (אנ'): השחקנית הראשית הטובה ביותר במיני-סדרה או בסרט (אנ')
 דארן כריס בתפקיד אנדרו קונאנאן בסדרה הרצח של ורסצ'ה: סיפור פשע אמריקאי – FX אנטוניו בנדרס בתפקיד פבלו פיקאסו בסדרה גאון – ערוץ נשיונל ג'יאוגרפיק  בנדיקט קמברבאץ' בתפקיד פטריק מלרוז בסדרה פטריק מלרוז (אנ') – שואוטיים  ג'ון לג'נד בתפקיד ישו בספיישל הטלוויזיה ישו כוכב עליון לייב (אנ') – NBC  ג'סי פלמונס בתפקיד קפטן רוברט דאלי בסדרה USS Callister (מראה שחורה) – נטפליקס  ג'ף דניאלס בתפקיד ג'ון פ. אוניל בסדרה המגדלים הגבוהים – הולו:  רג'ינה קינג בתפקיד לטריס בטלר בסדרה שבע שניות – נטפליקס אידי פאלקו בתפקיד לזלי אברמסון בסדרה חוק וסדר: פשע אמיתי (אנ') – NBC  ג'סיקה בייל בתפקיד קורה טאנטי בסדרה The Sinner‏ (אנ') – USA  לורה דרן בתפקיד ג'ניפר פוקס בסרט The Tale‏ (אנ') – HBO  מישל דוקרי בתפקיד אליס פלטצ'ר בסדרה חסרי אלוהים (אנ') – נטפליקס  שרה פולסון בתפקיד אלי מייפייר-ריצ'רדס בסדרה אימה אמריקאית: הכת – FX